open-index/open-wikipedia-markdown huggingface dataset:
Fließ

**Fließ** er en kommune i distriktet Landeck i delstaten Tirol, Østerrike.

## Geografi
Fließ er en landsby i Oberes Gericht som ligger på et lite platå 200 meter over Inntal. Nabokommuner er Faggen, Fiss, Jerzens, Kaunerberg, Ladis, Landeck, Prutz, Tobadill, Wenns og Zams.

## Historie
En av romernes forbindelsesvei over Alpene, Via Claudia Augusta, gikk forbi stedet, og tallrike funn viser at Fliess var en viktig plass i romertiden.  Det lille stedet har den eldste kirken i regionen med grunnmurer fra 500-tallet.

I 1992 ble det funnet en brannofferplass fra La Tène-kulturen og romertiden på Pillerhöhe. Funnene er utstilt i Fließ. 

Stedet ble rammet av en storbrann i 1933. Selv om det meste er bygget opp igjen og restaurert kan en finne deler av den gamle bebyggelsen utenfor dagens landsby. 

Fließ og Zams deler et lite skiområdet. Kommunen ligger delvis i naturparken Kaunergrat.

## Inndeling
Til Fließ hører flere små landsbyer som ligger på begge sider av dalens fjellsider:
* Urgen
* Dorf (det egentlige Fließ)
* Berg
* Niedergallmigg
* Hochgallmigg
* Eichholz
* Nesselgarten
* Neuer Zoll (tidligere tollsted, i dag liten landsby)
* Piller

## Severdigheter
* Barbarakirche fra 1804 i barokk-klassisistisk stil 
* Gotisk sognekirke med barokkalter
* Arkeologisk museum med funn fra kommunen
* Schloss Bideneck 

## Referanser


## Eksterne lenker
* 
* Tirols historie: Fliess (tysk)
* Museet i Fliess  (tysk)
Ålefjær

**Ålefjær** er ei bygd i Kristiansand med om lag 350 innbyggere.

Bygda ligger innerst i Ålefjærfjorden og var før Varoddbrua ble ferdigstilt i 1956 eneste alternative vei utenom ferje over Topdalsfjorden. Ved ulykker eller utbedring på Varoddbrua er Ålefjær fremdeles omkjøring for E-18 og kan få store mengder trafikk på smale veier.    

Ålefjær kan kjøres til via 4 veier som knytter bygda sammen med omkringliggende steder.  "Ålefjærvegen" Fylkesvei 452 går fra Vollevannet i Kristiansand gjennom Ålefjær videre over i Fylkesvei 453 som ender i Vennesla. Østre Ålefjærvei går fra går fra Ryen (Tveit) til Ålefjær på Fylkesvei 453. Fylkesvei 6 knytter Ålefjær sammen med Erkleiv som igjen kan nås fra Birkeland, Vennesla eller Oggevann.

Tømmerfløting var en viktig del av sysselsettingen i begynnelsen av 1900-tallet og en Taubane mellom Ålefjær kai og Hunsfos fabrikker var i drift fra 1916 til 1963. Tømmer ble senere fraktet med lastebil langs Fylkesvei 453 til Vennesla og Hunsfos Fabrikker.

Sentralt i bygda ligger Ålefjær Bedehuskapell og den gamle Skolestua der forfatter Axel Jensen levde sine siste leveår.

Axel Jensen skrev sammen med Jan Christian Mollestad blant annet *Trollmannen i Ålefjær*.

I 2003 ble det bygd en golfbane, Bjaavann Golfklubb.

## Referanser
Hawaiian Airlines

**Hawaiian Airlines, Inc.** er det største flyselskapet i delstaten Hawaii og det 10. største flyselskapet i USA, og har base på Honolulu internasjonale lufthavn. De har flyruter til Asia, Amerikansk Samoa, Australia, Hawaii, New Zealand og det amerikanske fastland. Hawaiian Airlines er det eldste flyselskapet i USA som ikke har hatt den fatal ulykke. De er også øverst på listen over amerikanske flyselskaper som er mest punktlig, samt de med færrest kanselleringer og bagasjeproblemer.  

## Flåte

Hawaiian Airlines’ flåte per april 2020

## Eksterne lenker
*
David Miller (sanger)

**David Miller** (født 14. april 1973) er en amerikansk tenor og medlem av operapop-vokalgruppen Il Divo.

Han er født i San Diego i California, men vokste opp i Littleton i Colorado. Som elev på Heritage High School i 1991 medvirket han i skolens musikaloppsetninger, og spilte blant annet «Rooster» i ''Annie'' og «Noah» i *Two by Two*.

I desember 2007, under en pause i en turné med Il Divo, opptrådte han som solist med Chicago Pops Orchestra, der han sang arier, slagere og julesanger.

## Referanser


## Eksterne lenker
* 
* 
* 
*
Sébastien Izambard

**Sébastien Izambard** (født 7. mars 1973 i Paris) er en popsanger fra Frankrike som er med som vokalist i Il Divo. Han synger, spiller piano og gitar. Izambard er gift og har tre barn.

## Referanser


## Eksterne lenker
* 
* 
*
Arnhild Skre

**Arnhild Skre** (født 1952) er en norsk journalist, historiker og biograf. Hun har skrevet biografier om Hulda Garborg, Theodor Kittelsen, Ragnhild Jølsen og Berge Furre. 

Skre er født i Bergen. Hun bodde deretter i Voss, Stord og Gausdal, før hun tok artium på engelsklinje med kunsthistorie og tegning på Lillehammer gymnas i 1971. Nansenskolen 1971–1972. Hovedfag historie med hovedoppgave om lederartikler i norsk arbeiderpresse i etterkrigstiden 2003. Studieopphold på Island 1977–1978, NRKs programredaktørutdanning 1978–1980, dr. philos. i historie ved Universitetet i Oslo i 2015 med avhandling om Hulda Garborg. 

Skre var journalist i NRK Hordaland og tilknyttet eldreprogrammet *[[Middagsstunden]]* på radio 1980–1982. Hun tok Einar Granums tegne- og maleskole 1983–1984. Deretter var hun journalist og senere redaktør i ukeavisa *[[Dag og Tid]]* 1984–1993. Fra 1993 til 2009 var hun journalist og kommentarskribent i *[[Aftenposten]]* med ansvar for kulturstoff og universitetspolitikk. Fra 2009 har hun vært selvstendig forfatter og formidler. Skre har utgitt en rekke bøker. og har særlig utmerket seg som biograf. 

I 2015 utgav hun en Kittelsen-biografi. I 2018 publiserte hun biografien *Bettan* i nært samarbeid med musikeren og artisten Elisabeth Andreassen. I 2022 kom biografien om historikeren, politikeren og presten Berge Furre.

I 2011 fikk hun Brageprisen i kategorien åpen klasse for biografien *Hulda Garborg. Nasjonal strateg*.

## Privatliv
Arnhild Skre er datter av Brita Gjerdåker (1923–2014) og Ivar Skre (1923–1992). Faren var konservator og mora var etnolog som blant annet stod bak dokumentarfilmen ''Havråtunet''.

Hun er gift med fredsforsker Nils Butenschøn (født 1949), bosatt i Ytre Enebakk. 

## Bibliografi
*  *Berge Furre* [biografi] Oslo: Samlaget ISBN 9788252192438
* 2018 *Bettan* Oslo: Kagge ISBN 9788248922117
*  *Kald krigs kviskring: Barndom under den kalde krigen* ISBN 9788252193565
*  *Theodor Kittelsen – Askeladd og troll* ISBN 9788203294143
*  *Formødrenes stemmer: Kvinneliv rundt stemmeretten* (red. sammen med Audgunn Oltedal)
*  *Hulda Garborg: Nasjonal strateg* Oslo: Samlaget
*  *La meg bli som leoparden: Ragnhild Jølsen – en biografi*
*  *Heltinner jeg har møtt* 
*  *Dagmammaer i dagslys* 
*  *Innvandra mat*

## Referanser
Stenocantarus

***Stenocantarus*** er en slekt av billene i delgruppen (underfamilien) jordløpere (Carabinae) i familiegruppen løpebiller. 
Ingen arter er registret fra Norge.

Kroppen har form som kan minne om en pæreform. Brystskjoldet har en hjertelignende form og er smalt bakerst, mye smalere enn bakkroppen. De kan ikke fly da flygevingene er reduserte og dekkvingene er sammenvokste langs midtlinjen. Dekkvingene har en oppsvulmet og rund form, de mangler lengdestrimler, men har et uregelmessig kornet mønster.  Hodet er langstrakt framover. Palpenes endeledd er hos hannene tydelig økseformet.

## Systematisk inndeling
Systematikken følger Carabidae of the World

* ordenen biller,** Coleoptera** Linnaeus, 1758
** underordenen Adephaga Schellenberg, 1806
*** overfamilien løpebiller og vannkalver, **[[Caraboidea]]** Latreille, 1802
**** familien  ** [[løpebiller]]**, Carabidae Latreille, 1802
***** underfamilie **[[jordløpere]]** Latreille, 1802 Carabinae Latreille, 1802
****** stammen **[[Cychrini]]** Laporte, 1834 
******* slekten *Stenocantarus* 
******** *[[Stenocantarus angusticollis]]* Mannerheim, 1824
******** *[[Stenocantarus hatchi]]* Beer, 1971
******** *[[Stenocantarus velutinus]]* (Menetries, 1843)

## Referanser


## Eksterne lenker
* 
* ''Stenocantarus'' – Database Carabidae of the World – engelskspråklig
* ''Stenocantarus velutinus'' - bilde
* Norsk entomologisk forening
Inga Artamonova

**Inga Grigorjevna Artamonova** (russisk:Инга Григорьевна Артамонова; født 29. august 1936 i Moskva, død 4. januar 1966 i Moskva) var en skøyteløper som konkurrerte for Sovjetunionen. Artamonova ble sovjetisk mester fem ganger og hun ble verdensmester på skøyter fire ganger og ble den første kvinnelige skøyteløper som vant fire verdensmesterskap. 

Hun startet sin idrettskarriere som roer 12 år gammel. Hun ble sovjetisk juniormester i roing før hun startet skøytekarrieren. Hun ble verdensmester i 1957, 1958 og i 1962. Hun vant sølv i 1962 og i 1963 før hun toppet karrieren sin med verdensmestertittel i 1965.

## Verdensrekorder
I sin karriere satte hun fem verdensrekorder.

## Referanser




## Kilder
* 
* En artikkel om Inga av hennes bror Vladimir Artamonov  (russisk)

## Eksterne lenker
*
Idina Menzel

**Idina Kim Menzel** (født 1971) er en amerikansk skuespiller, sangartist og låtskriver. Hun begynte som skuespiller på Broadway i 1995, hvor hun spilte Maureen i den originale oppsetningen av *[[Rent (musikal)|Rent]]*. Hun gjentok rollen i filmversjonen fra 2005. Hun har senere blitt kjent for musikaler som *[[Wicked (musikal)|Wicked]]* og *[[Tenk om]]*. For disse tre musikalene har hun blitt nominert til Tony Award og vant i 2004 for rollen som Elphaba i *Wicked*.

Menzel er også kjent for rollen som Shelby i komedieserien *[[Glee]]*, samt for rollene i Disney-filmen *[[Eventyr i New York]]* fra 2007 og den Oscar-vinnende animasjonsfilmen *[[Frost (film)|Frost]]* fra 2013. I filmen sang hun hitlåten «La den gå», som lå på femteplass på ''Billboard'' Hot 100-lista.

## Tidlig liv og utdannelse
Menzel ble født Idina Kim Mentzel i New York City-bydelen Queens i New York 30. mai 1971. Hennes mor, Helene, er terapeut, mens hennes far, Stuart Mentzel, jobbet som pyjamasselger. Hun har en yngre søster som heter Cara. Menzels familie er jødisk: hennes besteforeldre utvandret fra Russland til et annet sted i Øst-Europa. Familien hennes bodde i Syosset (New York) og New Jersey. Da Menzel var 15 år ble hennes foreldre skilt, og hun begynte å jobbe som sanger i bryllup og bar mitsva, en jobb som hun holdt på med helt til hun ble uteksaminert fra New York Universitys Tisch School of the Arts. Menzel hadde imidlertid ikke sin egen bat mitsva etter at hun sluttet på jødeskolen. Hun fink en Bachelor of Fine Arts fra New York University før hun fikk rollen i musikalen *[[Rent (musikal)|Rent]]*. Hun byttet skrivemåten på etternavnet til Menzel for å bedre reflektere uttalen familien hennes hadde adoptert i Amerika.

## Filmografi
### Film

### Fjernsyn

## Diskografi

## Referanser


## Eksterne lenker
* 
* 
* 
* 
*
Kuressaare slott

**Kuressaare slott** (estisk: *Kuressaare piiskopilinnus*; tysk: *Arensburg*; dansk: *Arensborg*) er en middelalderborg og tidligere biskopssete i byen Kuressaare på øya Øsel (estisk: Saaremaa) i Estland. Slottet er den eneste bevarte middelalderborgen i de baltiske landene. Den eldste delen av borgen, tårnet Pikk Hermann (høye Hermann) antas bygget rundt 1260-tallet som beskyttelse mot opprørske bønder. De første skrevne kilder om borgen er fra omkring 1384. Borgen var biskopssete inntil begynnelsen av Livlandskrigen (1558–1582).

I 1559 solgte biskop Johannes V Münchhausen sine eiendommer på Øsel til Frederik II av Danmark-Norge, og kongens bror Magnus ble innsatt som biskop der. Danskene forsterket ringmuren på borgen og anla vollgraver med havvann utenfor bastionene. Arbeidet pågikk fra omkring 1600 til 1640.   

Ved den andre fredsslutningen i Brømsebro 1645 overgikk øya til Sverige, som i 1721 igjen måtte overdra den til Russland. Øsel ble del av det selvstendige Estland i 1918.

## Eksterne lenker
* Kuressaare slott fra nettsidene til Saaremaa museum (engelsk)
Catherine E. Coulson

**Catherine Elizabeth Coulson** (1943–2015) var en amerikansk skuespiller kjent fra tv-serien *[[Twin Peaks]]*. 

Coulson ble kjent med filmregissøren David Lynch på 1970-tallet og medvirket både foran og bak kameraet på flere av hans produksjoner. Hun filmdebuterte i David Lynchs kortfilm *The Amputee* (1974), og hadde sin spillefilmdebut i 1982 via en birolle i skrekkfilmen *[[Blodig Halloween]]*. I 1990 fikk hun rollen som «The Log Lady» i serien *Twin Peaks*. Hun gjentok rollen i filmoppfølgeren *[[Twin Peaks: Fire Walk with Me]]* og i tredje sesong av *Twin Peaks* i 2017.

Coulson hadde få film- og TV-roller, men en kan nevne hovedrollen i filmen *The Secret Life of Houses* fra 1994. Hun deltok også i et par TV-filmer på 1990-tallet. I 2009 spilte hun en birolle i filmkomedien *Calvin Marshall*.

Hun arbeidet også bak kamera på flere filmer og produsert dramakomedien *Breakfast in Bed* fra 1978.

Coulson gikk gradvis over til teater, og hadde siden slutten av 1990-tallet oppdrag på Oregon Shakespeare Festival.

## Privatliv
Coulson var i perioden 1968–1976 gift med skuespilleren Jack Nance, som forøvrig også hadde en sentral rolle i *Twin Peaks*. Hun var ved sin død gift med Rabbi Marc Sirinsky og hadde ett barn med ham.

## Filmografi
* *The Amputee* (1974)
* *[[Blodig Halloween]]* (1982)
* *[[Twin Peaks]]* (TV-serie) (1990–1991, 2017)
* *[[Femme Fatale (1991)|Femme Fatale]]* (1991)
* *[[Another You]]* (1991)
* *[[Twin Peaks: Fire Walk with Me]]* (1992)
* *[[The Four Diamonds]]* (TV-film) (1995)
* *[[Psych]]* (TV-serie) («Dual Spires», 2010)

## Referanser


## Eksterne lenker
*
Patna (distrikt)

**Patna** (bihari: पटना जिला) er et distrikt i den indiske delstaten Bihar. Distriktets hovedstad er Patna. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 43,48 % av befolkningen.

Barn i alderen 0 til 6 år utgjorde 15,69 % i 2011 mot 17,36 % i 2001. Antallet jenter i den alderen per tusen gutter er 899 i 2011 mot 923 i 2001. 

## Referanser


## Eksterne lenker
*
Wicked Lester

**Wicked Lester** var et amerikansk rock-band opprettet i 1970 som *Rainbow*. 

Rainbow spilte sin første og eneste konsert våren 1971 på *Richmond Community College* på Staten Island. Etterpå oppdaget de at navnet «Rainbow» ble brukt av et annet band, og skiftet så navn til **Wicked Lester**. Deretter spilte de to konserter, en i april 1971 og om sommeren samme år. Høsten 1971 begynte de å spille inn et musikkalbum med Epic Records. De brukte et helt år på innspilningen, og platen var ferdig i juli 1972. Platen ble forkastet av Epic og aldri utgitt. Tony Zarrella og Brooke Ostrander sluttet så i bandet høsten 1972. Peter Criss ble med i bandet i september 1972, og Ace Frehley ble med i desember 1972. Få uker senere byttet de navn til Kiss og spilte sin første konsert 30. januar 1973.

## Album
Tre av sangene som ble spilt inn på det ikke-utgitte albumet til Wicked Lester i 1972 ble helt eller delvis senere brukt av Kiss:
* «We Wanna Shout It Out Loud» – som originalt var en coverlåt av The Hollies, ble refrenget brukt som inspirasjon for «Shout It Out Loud» på albumet *[[Destroyer (album)|Destroyer]]* (1976)
* «Love Her All I Can» – skrevet av Paul Stanley, ble utgitt på albumet *[[Dressed to Kill]]* (1975). 
* «She» – skrevet av Gene Simmons og Steve Coronel ble også utgitt på *Dressed to Kill* albumet. 

Albumet har i senere tid dukket opp som bootlegalbumet *The Wicked Lester Sessions*. Tre av sangene («Keep Me Waiting», «She», «Love Her All I Can») ble utgitt i 2001 på en Kiss 5-disk boks.

## Diskografi
*1972: Tittelløst album (ikke utgitt)

## Medlemmer
;Første besetning
*Paul Stanley – gitar
*Gene Simmons – bassgitar
*Brooke Ostrander – keyboard
*Stephen Coronel – gitar
*Joe Davidson – slagverk
;Senere medlemmer
*Tony Zarrella – slagverk (erstattet Joe Davidson)
*Ron Leejack – gitar (erstattet Stephen Coronel)
*Peter Criss – slagverk – (erstattet Tony Zarrella)
*Ace Frehley – gitar – (erstattet Ron Leejack)
;Siste besetning
*Paul Stanley – gitar
*Gene Simmons – bassgitar
*Peter Criss – slagverk
*Ace Frehley – gitar

## Eksterne lenker
*
Miranda Otto

**Miranda Otto** (født 16. desember 1967 i Brisbane, Australia) er en australsk skuespillerinne. Hun er mest kjent for sin rolle som Éowyn i Ringenes Herre.

Miranda Otto er oppkalt etter en fiktiv person i William Shakespeares *[[Stormen]]*. Hun er datter til skuespiller Barry Otto, og hennes søster Gracie er også skuespiller. Miranda er gift med Peter O'Brien, og sammen har de datteren Darcey.

## Filmografi
* 2002 - Ringenes herre: To tårn som Éowyn
* 2003 - Ringenes herre: Atter en konge som Éowyn
* 2005 - Klodenes kamp som Mary Ann
* 2014 - The Homesman som Theoline Belknapp
* 2014 - I, Frankenstein som dronning Leonore
* 2015 - Villanden som Charlotte Finch
* 2017 -  som Esther Mullins

## Referanser


## Eksterne lenker
* 
*
Arken kulturhus

**Arken kulturhus** er et kulturhus som ligger i Vestregt. 11 i Lillesand. Kulturhuset inneholder kafeen «Den siste Glæde», lekeplass og et galleri i kjelleren. I bakgården og i uthuset arrangeres det dukketeater og kulturarrangementer. I 2007 gjennomførte huset et forprosjekt for å se på muligheten av å etablere en temapark for religiøst liv og kultur, dette resulterte i Sakral Festival. Kulturhuset her egen plateproduksjon med navnet Arken Studio og har gitt ut over 50 CD produksjoner. Daglig leder ved huset er Ivar Skippervold.

## Eksterne lenker
* Hjemmeside
Dalevågen

**Dalevågen** er en arm av Veafjorden i Vaksdal kommune i Hordaland. Den har innløp på østsiden av Veafjorden ved Stanghelle, og går fire kilometer i nordøstlig retning inn til fjordbunnen, hvor Daleelva munner ut.

Like nord for Stanghelle, på østsida av Hellestraumen, ligger jordbruksbygda Helle. Bergensbanen følger vestsida av fjorden til Stanghelle, hvor den krysser over til østsida. Europavei 16 går øst for fjorden, for en stor del i tunneler. Foruten jernbanebrua krysses Dalevågen av to veibruer, en ytterst i fjorden ved Stanghelle, og en ved Hellestraumen omtrent midt i fjorden. 

På grunn av den store tilførselen av ferskvann fra Daleelva og det trange innløpet til fjorden består Dalevågen stort sett av brakkvann.

## Referanser
Monkey Business (album)

***Monkey Business*** er det fjerde studioalbumet av bandet Black Eyed Peas og ble utgitt i 2005.

## Sporliste
#«Pump It»
#«Don't Phunk with My Heart»
#«My Style»
#«Don't Lie»
#«My Humps»
#«Like That»
#«Dum Diddly»
#«Feel It»
#«Gone Going»
#«They Don't Want Music»
#«Disco Club»
#«Bebot»
#«Ba Bump»
#«Audio Delite at Low Fidelity»
#«Union»
#«Do What You Want»
#«If You Want Love»
#«Make Them Hear You»

## Eksterne lenker
*
Keiser av Japan

**[[Japan]]s [[keiser]]** (japansk: 天皇, *tennō*, også kalt før i tiden *mikado* i Vesten) er Japans monark og verdens eneste gjenværende keiser. Japan er i dag et konstitusjonelt monarki, så keiseren har bare symbolsk makt. 

Gjennom store deler av landets historie har den reelle makten vært hos shoguner, med unntak av Meiji-perioden og den første delen av Shōwa-perioden, fra 1868 til 1945. Keiserne ble tradisjonelt holdt for å være etterkommere av solgudinnen Amaterasu, men i 1945 frasa keiser Hirohito seg sin guddommelighet. Kvinner regjerte Japan til forskjellige tider over flere århundre inntil de ble fratatt denne retten i 1889. 

Siden midten av 1800-tallet har keiserpalasset vært i Tokyo, mens tidligere keisere for det meste bodde i Kyoto.

Naruhito har vært keiser av Japan siden 2019.

## Liste over keiser av Japan

## Referanser
Hey Mama (Black Eyed Peas-sang)

«**Hey Mama**» er den 4. sangen på albumet *[[Elephunk]]* av bandet Black Eyed Peas.

Sangen fikk 6.-plass som høyeste plassering på VG-lista. Sangen var på VG-lista i totalt 9 uker i 2004.

## Referanser
Terry (figur)

**Terry** (fransk: *Milou* – oppkalt efter Hergés barndomskjæreste) er navnet på tittelpersonens hund i Hergés tegneserie Tintin. Det er en hvit terrier, som trofast følger med Tintin på alle hans eventyr. For eksempel er hunden med på måneekspedisjonen i *Månen tur-retur*. I den anledning må det lages en spesiell romdrakt slik at den kan være med.

Terry forstår alt som eieren sier. Av og til kommenterer den handlingen på forskjellig vis. Den gjør normalt sin plikt, men en gang imellom splittes den mellom plikten og fornøyelsen, noe som illustreres ved en engel- og en djevelutgave av hunden. Terry er ikke så begeistret for eventyrene som Tintin kaster seg ut i. Terry vil helst ha fred og ro.
Presidentvalget i USA 1920

**Presidentvalget i USA 1920** var det 34. presidentvalget i USAs historie. Valget fant sted den 2. november 1920, og Warren G. Harding ble valgt til USAs president med Calvin Coolidge som visepresident for perioden 1921–1925. De tilhørte Det republikanske parti. Både Harding og hans motkandidat, guvernør James M. Cox, som tilhørte Det demokratiske parti, kom fra delstaten Ohio.

Valget var preget av ettervirkningene av første verdenskrig og misnøye med den sittende presidenten Woodrow Wilson. Særlig de irske katolikkene og tysk-amerikanerne var i harnisk over presidentens britiskvennlige linje. Spørsmålet om amerikansk medlemskap i Folkeforbundet var betent, og Wilsons bestrebelser for en internasjonal rettsorden skapte en isolasjonistisk motreaksjon. Etter at Wilson hadde et alvorlig hjerneslag i 1919, kunne han ikke lenger snakke for seg. I Europa var det kriger og revolusjoner, i USA ble preget av store streiker og raseopptøyer i flere store byer. Bombeangrepet på Wall Street skapte frykt for radikalere og terrorister. Økonomien hadde fått et oppsving under den første verdenskrig, men var nå nedadgående. Tidsånden var heller ikke til fordel for reformpolitikerne fra den progressive æraen i amerikansk politikk. 

Tidligere president Theodore Roosevelt hadde seilt opp som Det republikanske partis kandidat, men han døde i januar 1919 uten å etterlate seg noen naturlig etterfølger som leder for de mer progressive republikanerne. Generalmajor Leonard Wood og guvernør Frank Orren Lowden fra Illinois ledet under avstemningene på Det republikanske partis landsmøte, men landsmøtet greide ikke å samles om noen av dem. Ved den tiende avstemningen ble Harding nominert, etter forhandlinger mellom republikanske ledere. Harding anbefalte den svensk-amerikanske senatoren Irvine Lenroot fra Wisconsin som visepresidentkandidat, men et klart flertall av delegatene på landsmøtet valgte i stedet guvernør Calvin Coolidge fra Massachusetts.

Forhåndsfavoritten i den demokratiske nominasjonen var William Gibbs McAdoo, som var Wilsons finansminister og svigersønn. Justisminister A. Mitchell Palmer var opprinnelig den største utfordreren. McAdoo utmanøvrerte Palmer, men som «tørr» forbudstilhenger møtte han sterk motstand fra «våte» delstater som New York. James M. Cox vant støtte underveis, og ble nominert under den 40. avstemningsrunden på landsmøtet. Cox fikk landsmøtets tilslutning til å velge den nokså ubeskrevne Franklin D. Roosevelt som visepresidentkandidat. Roosevelt var moderat, forbudstilhenger og tilhenger av den wilsonske utenrikspolitikken.

## Eksterne lenker
* Stemmer fordelt på fylker (counties)
* Stemmer fordelt på stater
* Stemmer fordelt på stater (med grafer)
* 1920 Valglenker
Amsterdamdiamanten

**Amsterdamdiamanten** er en *carbonado* (svart diamant) som veier 33.74 karat (6.748 g), og har 42 fasetter. Den er pæreformet og er slipt fra en 55.85 karat (11.17 g) rådiamant. Den ble solgt i 2001 for $352,000, som er høyeste pris som er oppnådd for en svart diamant.

## Se også
Liste over berømte diamanter

## Eksterne lenker
* The Amsterdam Diamond on *The World of Famous Diamonds*
* Nettside om diamanter
Bernadette Rauter

**Bernadette «Berni» Rauter** (født 8. august 1949 i Breitenwang) er en tidligere østerriksk alpinist.

Hennes beste plassering i sammendraget i verdenscupen er en 11.-plass fra 1969. Hun vant tre enkeltrenn i løpet av karrieren, ett i storslalåm og to i slalåm.

Rauter deltok i OL to ganger. Hun kom på 8.-plass i slalåm i Grenoble 1968, og fire år senere ble hun nummer 9 i utfor i Sapporo.

## Verdenscupseire

## Referanser


## Eksterne lenker
*
Joe Chappelle

**Joe Chappelle** er en amerikansk film- og TV-produsent og regissør. Han var en av produsentene på tredje og fjerde sesong av  The Wire og er en av regissørene for denne serien. Chappelle spilte inn episode 3.11 "Middle Ground", som til nå er seriens eneste Emmy-nominerte episode. Han er også produsent og regissør for .

Chappelle gikk ut fra Northwestern University og hadde noen jobber før han fikk sitt filmgjennombrudd med *Thieves Quartet* i 1993. Joe Chappelle er ikke i familie med skuespiller/komiker Dave Chappelle.

## Eksterne lenker
*
Darya-ye Noordiamanten

**Darya-ye Noor** («Sea of Light», «River of Light» eller «Ocean of Light»; også stavet **Darya-i-Noor**, **Darya-e Noor** og **Darya-i-Nur**) er en av de største diamanter i verden. Den veier 182 karat (36,4 g). Fargen, blek rosa, er svært sjelden for diamanter. Den ble funnet i India.

Darya-ye Noordiamanten befinner seg i Irans sentralbank i Teheran i Iran. 

## Referanser


## Litteratur
* Anna Malecka: «Daryā-ye Nur: History and Myth of a Crown Jewel of Iran», *Iranian Studies*, http://dx.doi.org/10.1080/00210862.2017.1362952

## Se også
*Koh-i-Noordiamanten
*Liste over berømte diamanter

## Eksterne lenker
* Kronregalier av Iran
* Kronregalier av Iran
Paolo De Chiesa

**Paolo De Chiesa** (født 14. mars 1956 i Saluzzo) er en tidligere italiensk alpinist.

Han kjørte hovedsakelig slalåm (med enkelte opptredener i storslalåm) og oppnådde ikke mindre enn 12 pallplasseringer. Den første kom 17. desember 1974 i Madonna di Campiglio, den siste i Sestriere, 10. desember 1984, praktisk talt 10 år senere. En seier greide han imidlertid aldri å oppnå. Han hadde sine beste sesonger i 1974/75 og 1981/82, og ble begge ganger nummer 4 sammenlagt i slalåmcupen. Han la opp i 1986.

Han deltok i VM to ganger, og ble nummer fire (Schladming 1982) og nummer seks (Valtellina 1985).

## Referanser


## Eksterne lenker
* 
* Personlig hjemmeside  (italiensk)
Zams

**Zams** er en kommune i Oberinntal i distriktet Landeck, delstaten Tirol i Østerrike og ligger i den samme dalbunnen som nabokommunen Landeck.

Under en brann i 1911 brant halvparten av landsbyen og kirka ned, men kirketårnet ble stående. Den nye kirka ble bygget opp 50 meter unna, og det frittstående kirketårnet er stedets viktigste kjennemerke.

Zams ligger i en dalbunn nær Inn og Sanna på grensen av De nordlige kalkalper og Sentral-Alpene. Stedet er fra gammelt av et trafikalt knutepunkt: Her møtes veiene fra Vinschgau, Engadin, Bayern og Bodensjøområdet. 

Nabokommuner er Bach, Fliess, Flirsch, Gramais, Grins, Imst, Kaisers, Landeck, Schönwies, Stanz bei Landeck, Strengen, Wenns

Klimaet preges av den alpine beliggenheten i Inntal. Det er lite nedbør og dalbunnen er beskyttet mot vind slik at stedet har et mildt mikroklima høyden tatt i betraktning.

Mens de fleste andre steder i Landeck er preget av turisme er det i Zams et variert utvalg næringer, som industri, håndverk, handel og andre tjenesteytende næringer. Ca 5% av befolkningen er beskjeftiget i jordbruk, stort sett som bigeskjeft. 

## Turisme
Venetbanen har åpnet Venetmassivet for vintersport. Om sommeren er Zamst et yndet mål for fjellvandrere og paraglidere. Den mye brukte sykkelruta på romerveien Via Claudia Augusta og den europeiske vandrerveien *E5* fra Oberstdorf til Adria passerer Zams.

## Referanser


## Eksterne lenker
* 
*  Zams' lokalhistorie 
*  Webcam på Venetbanen
Ian Buchanan

**Ian Buchanan** (født 1957) er en skotsk skuespiller og tidligere modell kjent fra tv-serier som *[[General Hospital]],* *[[All My Children]], [[Glamour (såpeserie)|Glamour]]*, *[[Days of Our Lives]]* og *[[Twin Peaks]]*.

Han har medvirket i over 50 film- og tv-produksjoner.

## Biografi
Han startet som bartender da han var 18 og hadde ansvaret for en restaurant som 20-åring. Han ble etter det en suksessfull modell og flyttet til London og senere til New York hvor han jobbet for The Ford Modeling Agency. Han var også i en periode Giorgio Armanis personlige prøvemodell. 

Han TV-debuterte i 1986 i rollen som Duke Lavery i den amerikanske såpeserien *[[General Hospital]]*, en rolle han hadde til 1989. Han filmdebuterte i en birolle i thrilleren ''Det syvende tegnet'' (1988). Fra 1988 til 1990 hadde han en fast rolle i komiserien *[[It's Garry Shandling's Show]]*. I 1990 hadde han en sentral rolle i *[[Columbo]]*-episoden *Columbo Cries Wolf*, før han samme år fikk rollen som den halvkomiske og motebeviste beileren Dick Tremayne i den amerikanske serien *[[Twin Peaks]]*. Han har etter det gjort seg bemerket i såpeserien *[[Port Charles]]* (2002–2003), som var en spin-off fra *General Hospital*. Han hadde i perioden 2005–2006 fast rolle som Dr. Greg Madden i såpeserien *[[All My Children]]*, og i perioden 1993–2008 (med noen opphold) fast rolle som Dr. James Warwick i såpeserien *[[Glamour (såpeserie)|Glamour]]*.  

Han har hatt få filmoppdrag, men en kan nevne *[[The Cool Surface]]* (1994), *[[Lying in Wait]]* (2000) og *[[Panic Room]]* (2002). 

Bucanan har også hatt sceneoppdrag og var med på teateroppsetninger i Los Angeles i kjente stykker som *Equus*, *The Heiress* og *The Maids*. Han vant en Drama-Logue award for førstnevnte.

## Priser
Han har blitt tildelt en Daytime Emmy Award og en Soap Opera Digest Award for sin rolle i *[[Glamour (såpeserie)|Glamour]]*. I 1988 vant han Soap Opera Digest Award for sin rolle i *[[General Hospital]]*.

## Referanser


## Eksterne lenker
*
Lorentz Lossius

**Lorentz Lossius** (født 1589 i Lommatzsch i  Sachsen, Tyskland, død 1654) var den første som startet gruvedrift i stor skala i Rørostraktene og regnes som grunnlegger av Røros Kobberverk. Han var Verkets første direktør (1645-51).

Han studerte tegnekunst og matematikk ved universitetet i Leipzig før han fikk arbeid i tyske gruver. På bakgrunn av de pågående religionskrigene fulgte Lorentz med Daniel Barth til Kongsberg der han ble schiktmester ved kobbergruven «Verlorener Sohn» og i 1634 som schiktmester og hytteskriver ved «Østerdahl Werck» på Kvikne.

## Referanser


## Kilder
*Bergstaden Røros
Wilhelm Adam

**Wilhelm Adam** (født 15. september 1877 i Ansbach i Kongeriket Bayern, død 8. april 1949 i Garmisch-Partenkirchen i Bayern) var en tysk generaloberst som i en periode i mellomkrigstiden var generalstabssjef for Reichswehr.

## Liv og virke
### Bakgrunn, tidlig militær karriere
Adam var sønn av en kjøpmann fra Amberg og gikk inn i den bayerske hæren i 1897. I 1899 ble han løytnant og i årene 1907 til 1912 fikk han utdannelse som generalstabsoffiser ved det bayerske krigsakademiet.

Under første verdenskrig var han kompanisjef en kort periode, før han mot slutten av 1914 ble tilknyttet generalstaben ved hærens overkommando og forfremmet til major. For sine fortjenester under krigen ble han tildelt blant annet Jernkorset, Ridderkorset av den saksiske Albrechts-Orden og en rekke bayerske ordener. Men mot slutten av krigen var han igjen i felt som sjef for en ingeniørstyrke.

Etter krigen var han i en rekke enheter innen Reichswehr, både som liaisonoffiser til det bayerske militærministeriet og som sjef for en infanteribataljon. I 1930 ble han offiser ved *Reichswehrministerium*s ''Truppenamt'', og han steg stadig i gradene, til han ble generalløytnant i 1931.

### Under nasjonalsosialismen
Da Adolf Hitler kom til makten var Adam sjef for *Truppenamt*, og ble fjernet fra denne stillingen og satt til å være kommandant for en divisjon og sjef for Militærdistrikt VII. Etter å ha kritisert krigsminister Werner von Blomberg, ble han plassert i en retrettstilling ved den nyopprettede krigsskolen for Wehrmacht i 1935. Han ble ytterligere upopulær hos Hitler da han kritiserte den voldsomme ressursbruken i å bygge Siegfriedlinjen. Han ble av hitlerentusiastene betegnet som bremsekloss og defaitist for sin kritiske holdning til Hitlers oppbygning til storkrig.

Han gikk av med pensjon ved utgangen av 1938, under innmarsjen i Sudetenland, men ble tilbakekalt til tjeneste fra 26. august 1939. Etter å ha stått til disposisjon, ble han igjen pensjonert i 1943.

Hans kritiske innstilling til krigen bragte ham i 1944 igjen i vanskeligheter da han under et besøk hos Richard Strauss ytret seg pessimistisk om hvordan krigen ville ende.

### Etterkrigstiden
Adam stilte seg til disposisjon som vitne under Nürnbergprosessene.

I 1950-årene aktet Bundeswehr å oppkalle en kaserne etter ham i Garmisch-Partenkirchen, men det motsatte hans enke seg.

## Referanser
Hans Enn

**Hans Enn** (født 10. mai 1958 i Hinterglemm) er en tidligere østerriksk alpinist.

I verdenscupen vant Enn fem renn i storslalåm og ett i Super-G. I tillegg la han beslag på ni andreplasser og sju tredjeplasser.

Under OL 1980 i Lake Placid tok han bronsemedalje i storslalåm. Etter endt idrettskarriere åpnet han et hotell i hjembyen.

## Verdenscupseire

## Referanser


## Eksterne lenker
*
Anton Steiner

**Anton «Jimmy» Steiner** (født 20. september 1958 i Lienz) er en tidligere østerriksk alpinist. Under OL 1984 i Sarajevo tok han med tredjeplassen i utfor Østerrikes eneste medalje i lekene.

## Meritter
* Bronse i kombinasjonen under VM 1982 i Schladming
* Bronse i utfor under OL 1984 i Sarajevo 
* Fem verdenscupseire (se under)

### Verdenscupseire

## Referanser


## Eksterne lenker
*
Disposisjon

**Disposisjon** kommer av samme rot som disponent, og betyr *å råde over* med bibetydning spre eller fordele. I gamle dager bruktes også uttrykket *pro cura* (som stort sett går ut på det samme for en prokurator).

Ordet brukes i flere sammenhenger, der alle går ut på å bestemme hvordan noe skal brukes eller plasseres, og selve planen for slik ordning.

#Disposisjon av skolestiler er vanlig, og går ut på å planlegge hvordan avsnitt skal plasseres, hva som skal være med og ikke osv.
#I lovverket har vi regler for myndighet, og hva man kan disponere (ha råderett over) på forskjellige alderstrinn.  En umyndig person kan eie verdier, men har ikke rett til å disponere dem.
#Et testamente er et disposisjonsdokument.
#Også en brannvern- eller katastrofeplan er en form for disponering av mannskap.

## Referanser
Edmund Bruggmann

**Edmund «Edy» Bruggmann** (født 15. april 1943 i Flums, død 9. juni 2014 i Walenstadt) var en sveitsisk alpinist.

Bruggmanns største prestasjon var sølvmedaljen i storslalåm under OL 1972 i Sapporo. Under VM 1970 in Val Gardena ble han nummer fem i kombinasjonen.

I verdenscupen vant Bruggmann fem renn. I tillegg oppnådde han fem andreplasser og fire tredjeplasser. Sesongen 1971/72 kom han på tredjeplass totalsammendraget i verdenscupen. Han kjørte sitt siste renn 27. januar 1974, slalåmrennet i Kitzbühel.

Edmund Bruggmann drev et hotell i Flums.

## Verdenscupseire

## Referanser


## Eksterne lenker
*
Tiffany Yellow-diamanten

**Tiffany Yellow-diamanten** er en av de største *fancy yellow*-diamanter. Den veide 287,42 karat (57,484 g) som rådiamant da den ble funnet i 1878 i Kimberley mine i Sør-Afrika, og ble slipt til en *cushion shape* av 128,54 karat (25,708 g) med 90 fasetter – 32 mer enn en tradisjonell rund briljant – for å få frem dens briljans. 

Diamanten ble funnet i Sør-Afrika i 1877. Stenen ble kjøpt av New York-gullsmeden Charles Tiffany. Hans gemolog, George Frederick Kunz, studerte edelstenen i et år før han begynte å slipe den. Han slipte den fra 287 karat (57,5 g) til sin nåværende størrelse. Slipingen ble gjort i Paris da Kunz var 23 år gammel. Den ble montert av Jean Schlumberger.

Edelstenen var på lån fra Tiffany & Co. til Smithsonian National Museum of Natural History i Washington D.C. og var utstilt inntil 23. september 2007. 

Diamanten er båret av bare tre kvinner. I 1957 ble den båret av Sheldon Whitehouse på Tiffany Ballet i Newport i Rhode Island, montert for anledningen i et halskjede av hvite diamanter. Den ble senere båret av Audrey Hepburn i 1961 og av Lady Gaga i 2019.

## Referanser
Frænfjorden

**Frænfjorden** er en fjord i Fræna kommune i Møre og Romsdal. Fjorden strekker seg 12 kilometer mot øst inn til Malmefjorden i bunnen av fjorden.

Fjorden har innløp mellom Hamneneset i nord og Vågøya i sør. Like øst for Hamneneset ligger bygda Tornes og på nordsiden litt lenger inne ligger Elnesvågen, som er administrasjonssenteret i kommunen. Sør for Elnesvågen ligger en rekke småøyer midt i fjorden. Disse er Ålvaren, Nordøya, Langøya, Forøya, Svinøya, Beøya, Langholmen og Kjerringholmen. Sørøst for Beøya ligger innløpet til Malmefjorden, som strekker seg inn til bygda med samme navn.

På nordsiden av fjorden går riksvei 663 ut til Elnesvågen, mens riksvei 664 fortsetter utover fjorden til Tornes.

## Referanser
Henry Potter

**Henry Potter** (født 4. oktober 1881, død 24. januar 1955) var en amerikansk golfspiller som deltok i de olympiske lekene i St. Louis i 1904.

Potter vant en olympisk sølvmedalje i golf under OL 1904 i St. Louis. Han var med på det amerikanske laget *Trans Mississippi Golf Association* som kom på andreplass i lagkonkurransen i golf bak *Western Golf Association*. Det var kun tre lag, alle amerikanske med ti mann på hver, som deltok i lagkonkurransen i golf som ble spilt 17. september 1904.

## OL-medaljer
* 1904  St. Louis -  Sølv i golf, lagkonkurranse USA 

## Eksterne lenker
*
Frydenberg (Oslo)

**Frydenberg** er et strøk i bydel Grünerløkka i Oslo. Det ligger på nordsida av Grenseveien, og i grove trekk mellom Hekkveien og Hasleveien, skjønt grensa til strøket Hasle kan være noe uklar. De to strøka har da også felles velforening.

Frydenberg gårds våningshus ligger ennå i Frydenbergveien 37. Gården blei utskilt fra Hasle i 1662 og het først *Søndre Hasle*. Navnet Frydenberg fikk den rundt 1730 av daværende eier Mathias Rosenberg. I 1858 kjøpte industriutbyggeren Adam Hiorth gården; han var en av grunnleggerne av Nydalens Compagnie. I 1919 overtok Per Kures Byggeselskap området, som nå i stor grad er bebygd av villaer og flermannsboliger. Langs Hekkveien og den vestlige delen av Grenseveien har vi imidlertid en del blokker, og på Per Kure-tomta (Hasleveien 50) bygges nå (2008) et nytt boligfelt som markedsføres under navnet *Frydenberg*.

Et særegent område er hagebyen *[[Hasle Hageby]]* (i Hasleveien og Fjordgløttveien), som blei bygd ut som arbeiderboliger for Freia rundt 1912. Arkitekter var Christian Morgenstierne og Arne Eide. Hagebyen blei i 1987 utvida med nyere boliger i tilpassa stil i Frydenbergbakken (arkitekter HRTB, landskapsarkitekt Per Gustavsson). Prosjektet var i 2006 et av tre nominerte til Oslo kommunes pris for god byarkitektur.

Våningshuset på Frydenberg benyttes i dag som barnevernsinstitusjon.

## Eksterne lenker
* 
* Om Frydenberg på *arc!*
Buxar (distrikt)

**Buxar** (bihari: बक्सर जिला) er et distrikt i den indiske delstaten Bihar. Distriktets hovedstad er Buxar. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 9,61 % av befolkningen.

Barn i alderen 0 til 6 år utgjorde 16,80 % i 2011 mot 19,38 % i 2001. Antallet jenter i den alderen per tusen gutter er 925 i 2011, det samme som i 2001. 

## Referanser


## Eksterne lenker
*
Amaury Nolasco

**Amaury Nolasco** (født 24. desember 1970 i Puerto Rico) er en amerikansk skuespiller. Han hadde en rolle i TV-serien *[[Prison Break]]*. Han støttet presidentkampanjen til Barack Obama. 

Han hadde egentlig ikke tenkt å bli skuespiller, men han studerte til å bli lege. Etter at han flyttet til New York bestemte han seg for å studere til å bli skuespiller isteden. Da han ble uteksaminert fra universitet i New York, flyttet han til Los Angeles for å fortsette som skuespiller der.

## Filmografi
* *Final Breakdown* (2002)
* *[[2 Fast 2 Furious]]* (2003)
* *[[Prison Break]]* (2005)
* *[[Transformers (film)|Transformers]]* (2007)
* Street Kings (2007)
* *Max Payne* (2008)
* Armored (2009)
* The Rum Diary (2011)
* A Good Day to Die Hard (2013)
* Criminal (2016)
* Hightown (2020)

## Eksterne lenker
*
Sado

**Sado** kan vise til:

*Sadō – japansk teseremoni
*Sadomasochisme – en seksuell legning
*Sado (elv) – en elv i Portugal
*Sado (øy) – en øy i Japan
*Sado (Niigata) – en by i Japan på øya med samme navn
*Sado (provins) – en historisk provins (→1871) på øya Sado i Japan.
*Sado (Benin) – et *arrondissement* i Benin
*Sado (film) – en film fra Sør-Korea (2015)
Henry Hardinge

**Henry Hardinge**, *[[Vicomte]] Hardinge av [[Lahore]]* (født 30. mars 1785 i Wrotham, Kent, død 24. september 1856 i Tunbridge Wells), var en britisk general, statsmann og generalguvernør i India.

Henry Hardinge utmerket seg som visegeneralkvartermester ved den portugisiske arméen under hertugen av Wellingtons felttog på Den iberiske halvøy 1808-1815, spesielt slaget ved Albuera (1811) og slaget ved Vitoria (1813). Han deltok felttoget mot Napoleon som engelsk kommissær ved det prøyssiske hovedkvarteret (til 1818). I slaget ved Ligny ble han hardt skadet i venstrearmen, som måtte amputeres. Hardinge ble i 1815 adlet og ble i 1821 forfremmet til oberst. 

Hardinge ble medlem av Underhuset i 1820. Han var krigsminister i 1828 – 1830 og 1841 – 1844. I 1830 og 1834 – 1835 var han minister med ansvar for Irland. 1844 – 1848 var han generalguvernør i India.

Hardinge ble utnevnt til ridder storkors av Order of the Bath.

## Referanser


## Eksterne lenker
* 
*
Dennis Oliech

**Dennis Oliech** (født 2. februar 1985) er en kenyansk fotballspiller som spiller i den franske fotballklubben AJ Auxerre.

Han har tidligere vært på prøvespill i Ham-Kam (2002).
## Referanser


## Eksterne lenker
*
Sidsel Natland

**Sidsel Therese Natland** (født 1972) en norsk folklorist med doktorgrad. Hun er førsteamanuensis ved OsloMet.

Hun er dr.art. fra Universitetet i Bergen med avhandlingen *Volden, horen og vennskapet. En kulturanalytisk studie av unge jenter som utøvere av vold* (2007). Hun har også gitt ut: *Där hemma, här borta – möten med Orienten i Sverige och Norge* (ISBN 91-7203-355-x) sammen med  Åsa Andersson og Magnus Berg.
## Utgivelser
* Natland, Sidsel; Johannessen, Asbjørn (2020). Det er noe med den personlige egnetheten... Arbeidsgiveres vurderinger av uformelle kompetanser og deres betydning for ansettelser innen helse- og sosialfeltet. *Tidsskrift for velferdsforskning*.
* Natland, Sidsel; Hansen, Ragnhild (2016). Conflicts and empowerment – a processual perspective on the development of a partnership. *European Journal of Social Work*. Vol. 20.
* Malmberg-Heimonen, Ira; Natland, Sidsel; Tøge, Anne Grete; Hansen, Helle Cathrine (2016). The Effects of Skill Training on Social Workers’ Professional Competences in Norway: Results of a Cluster-Randomised Study. *British Journal of Social Work.* Vol. 46. http://hdl.handle.net/10642/3084
* Støkken, Anne Marie; Johannessen, Asbjørn; Natland, Sidsel (2011). Innledning. Johannessen, Asbjørn; Natland, Sidsel; Støkken, Anne Marie (Red.). *Samarbeidsforskning i praksis. Erfaringer fra HUSK-prosjektet.* Kapittel 1. s. 13-22. Universitetsforlaget.

## Referanser
Mary Jo Deschanel

**Mary Jo Deschanel** (født 1945) er en amerikansk skuespillerinne. Hun er kjent fra å ha portretert Annie Gleen (kona til astronauten John Glenn) i filmen *[[De syv utvalgte]]* fra 1983. I 1990 spilte hun rollen som Eileen Hayward i den amerikanske tv-serien *[[Twin Peaks]]*.

Mary Jo har hatt få filmroller, men en kan nevne biroller i filmer som *[[2010: Året vi får kontakt]]* (1984), *[[Patrioten]]* (2000) og *[[Breach]]* (2007).

Hun har også hatt gjestopptredener i flere kjente tv-serier.

Deschanel har siden 1972 vært gift med filmfotografen Caleb Deschanel. De har to døtre sammen, skuespillerinnene Zooey Deschanel og Emily Deschanel.

## Referanser


## Eksterne lenker
*
Grunnefjorden

**Grunnefjorden** er en fjordarm av Harøyfjorden i Aukra og Molde kommuner i Møre og Romsdal. Fjorden strekker seg 10 kilometer mot øst inn til Julsundet i enden av fjorden. Fjorden ligger mellom øyene Gossa i Aukra i nord og Otrøya i Molde i sør. Fjorden har innløp mellom Lyngvær i nord og Tangen på Otterøya i sør. I øst ligger holmene Kjerringholmen, Flatholmen, Forholmen og Bollholmen mellom fjorden og Julsundet på andre siden. Mellom Kjerringholmen og Gossa ligger Kjerringsundet.

Grenda Tangen ligger ytterst i fjorden på sørsiden og like øst for Tangen strekker Råkvågen seg 3,5 km sørover til Rakvåg. 

## Referanser
Jesse Carleton

**Jesse L. Carleton** (født 20. august 1862, død 6. desember 1921) var en amerikansk golfspiller som deltok i de olympiske lekene i St. Louis i 1904.

Carleton vant en olympisk bronsemedalje i golf under OL 1904 i St. Louis. Han var med på det amerikanske laget *[[United States Golf Association]]* som kom på tredjeplass i lagkonkurransen i golf bak *Western Golf Association* og *Trans Mississippi Golf Association*. Det var kun tre lag, alle amerikanske med ti mann på hver, som deltok i lagkonkurransen i golf som ble spilt 17. september 1904.

## OL-medaljer
* 1904  St. Louis -  Bronse i golf, lagkonkurranse USA 

## Referanser


## Eksterne lenker
*
Titus Andronicus

***Titus Andronicus*** er en tragedie av William Shakespeare, antatt å ha vært skrevet mellom 1588 og 1593, sannsynligvis i samarbeid med George Peele. Det er antatt å være Shakespeares første tragedie, og ofte vurdert som hans forsøk på å etterligne volden og de blodige hevndramaene til hans samtidige, som var meget populære hos publikum gjennom hele 1500-tallet.

Stykket har handling fra de siste dagene til Romerriket og forteller den fiktive historien til Titus, en general i den romerske hær som befinner seg i en voldsspiral av hevn og gjengjeldelse mot Tamora, goternes dronning. Det er Shakespeares blodigste og meste voldelige stykke, og er vanligvis lavt vurdert. I hans samtid var det populært, men mot slutten av 1600-tallet dalte dets popularitet. I viktoriatiden ble det betraktet som smakløst på grunn av de voldelige scenene, men fra midten av 1900-tallet begynte dens omdømme å endres.

I 1927 sa T.S. Eliot at *Titus Andronicus* var et av de tåpeligste og mest uinspirerte skuespill noen gang skrevet, og et stykke som det var vanskelig å tro at Shakespeare hadde hatt noen hånd i. Harold Bloom mislikte også stykket og mente at «Jeg finner ikke noe av verdi i *Titus Andronicus*.»

Stykket har jevnlig blitt forsøkt revurdert, og har blant annet blitt satt opp av Samuel Beckett og Peter Brook (Stratford 1955), mens Shakespeare-ekspert Jan Kott vurderer Titus som et av Shakespeares mest spennende skuespill og vier et helt kapittel til dette skuespillet i boken *Shakespeare vår samtidige*.

Stykket har uansett stor historisk verdi, da en ung Shakespeare som allerede legger til grunne ideer som vitner om *[[Othello]]*, *[[Macbeth (skuespill)|Macbeth]]* og *[[Kong Lear]]*. Både Titus og Othello gjør suksess på slagmarken, men er offer for et machiavellisk spill på hjemmebane. Både for Titus og for Macbeth fører et mord til neste, og ender til slutt med en orgie av mord som ingen har kontroll over, og på samme måte som kong Lear er Titus en gammel mann som i sin alderdom begår en dumhet som påfører han en stor byrde av lidelse.

## Referanser


## Eksterne lenker
* 
* 
* ''Titus Andronicus'' (ren tekst), *Prosjekt Gutenberg*
* ''Titus Andronicus'' (HTML), sceneindeksert
* ''Titus Andronicus'' (HTML), søkbar, sceneindeksert
* ''The Lamentable Tragedy of Titus Andronicus''  (PDF), med stavingen fra den opprinnelige *First Folio*
Børre Østvang

**Børre Østvang** (født 28. februar 1964 i Hamar) er en norsk tidligere ishockeyspiller som spilte for Storhamar Dragons. Han la opp i 1994 i en alder av 30 år. Han er for tiden trener for U19-laget i Storhamar.  Han har også vært Ekspertkommentatorer  på Tvøstlandet senere TVInnlandet.

## Personlige rekorder

### I seriespillet
* **Flest mål i en kamp:** 2 *(4 ganger)*  
* **Flest ass i en kamp:** 3 *([[6. desember]] [[1987]] mot Stjernen)* 
* **Flest poeng i en kamp:** 4 *([[6. desember]] [[1987]] mot Stjernen)*  
   
### I sluttspillet
* **Flest mål i en kamp:** 1 *(3 ganger)* 
* **Flest ass i en kamp:** 1 *(1 gang)*
* **Flest poeng i en kamp:** 1 *(4 ganger)*

## Referanser


## Eksterne lenker
*
Liste over ansatte i WWE RAW

Dette er en **liste over alle de ansatte i TV-programmet [[WWE RAW]]**. Det er organisert ut fra kjønn, og hvilker roller de har i programmet. Kallenavnet, eller navnet de går under i ringen, står på venstre siden, og det ekte navnet på høyre siden.

## Mannlige fribrytere

## Kvinnelige fribrytere

## Andre talenter på luften

## Referanser
Samfjorden

**Samfjorden** er en fjordarm av Harøyfjorden i Ålesund kommune ved tettstedet Brattvåg på Sunnmøre. Fjorden har innløp i nord mellom Arhaugenset på Synnaland i vest og Mannaberghaugan (Hellandshavn) i øst og strekker seg 7,5 kilometer sørover til Botnen.

Brattvåg ligger på vestsiden like innenfor innløpet og fra her går det ferje nordover til Dryna, Skuløya og Fjørtofta. 

Fjorden er mellom 300 meter og 1 kilometer bred. I enden ligger Håvik og Straumen, over Straumen krysser fylkesvei 659 fjorden og går nordover til Brattvåg langs vestsiden. Sør for Straumen ligger Skulestadhavet. Fjorden har en største dybde på over 70 meter.

## Referanser